জীৱন বীমা নিগম (LIC) বিয়োজন সন্দৰ্ভত বাজেটত চৰকাৰে যি সিদ্ধান্ত ঘোষণা কৰিছে তাৰ প্ৰতিবাদত জাঙুৰ খাই উঠিছে ইয়াৰ কৰ্মচাৰীসকল।
অহা ৩ বা ৪ ফেব্ৰুৱাৰিত চৰকাৰৰ সিদ্ধান্তৰ বিৰুদ্ধে প্ৰতিবাদত দেশজুৰি ধৰ্মঘটৰ আহ্বান জনোৱা হৈছে। সেইদিনা তেওঁলোকে এঘন্টা কামকাজ বন্ধ ৰাখিব।
উল্লেখযোগ্য যে এয়াৰ ইণ্ডিয়া, ৰেইলৰ পাছত এইবাৰ কেন্দ্ৰীয় বাজেটত এল আই চিতো ব্যক্তিগত বিনিয়োগৰ পথ মুকলি কৰি দিছে।
বিত্ত মন্ত্ৰী নিৰ্মলা সীতাৰমনে ঘোষণা কৰিছে যে ভাৰতীয় জীৱন বীমা নিগমে চৰকাৰী অংশীদাৰিত্বৰ কিছু অংশ চৰকাৰে বিক্ৰী কৰিব। অৱশ্যে কিমান শতাংশ বিক্ৰী কৰিব সেইকথা স্পষ্ট কৰা নাই।
বিশেষজ্ঞসকলে ধাৰণা কৰিছে যে ৰাজকোষৰ ঘাটি পূৰণ কৰাৰ বাবেই এলআইচিৰ অংশীদাৰিত্ব বিক্ৰী কৰিব বিচৰা হৈছে। ইয়াৰ ফলত এল আই চিৰ কোটি কোটি গ্ৰাহকৰ জমা ধনৰ নিৰাপত্তাৰ প্ৰশ্ন জড়িত হৈ পৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
